Shanghai’et

Shanghai'et er en dansk stumfilm fra 1912, i regi av Eduard Schnedler-Sørensen. Manuset ble skrevet av norske Peter Lykke-Seest.

 Handling 
Under et hageselskap hos konsul Clausen legger grosserer Bang an på dennes datter Lilly. Hun avviser ham til fordel for styrmann Willy, som nettopp har avlagt en utmerket eksamen. Forlovelsen mellom de to blir deklarert.

Willy blir ansatt som annenstyrmann på konsulens nye damper «Etna». Etter å ha fulgt sin forlovede om bord kommer Bang nok en gang med tilnærmelser overfor Lilly, og hun er fremdeles like avvisende. Bang klekker ut en ondsinnet plan for å rydde rivalen av veien.

Clausen forteller Bang at «Etna» befinner seg i en ikke navngitt havneby, og Bang reiser dit. Han møter Willy på gaten, tar ham med på varietéteater og byr ham på alkohol. Bang lokker så den animerte Willy med seg til havnekneipa «Ny Zeeland» og etterlater ham der. Willy spanderer champagne på alle gjestene og drikker rikelig med den musserende vinen selv. Han har ikke nok penger til å betale med, og verten lokker ham til å skrive under på en hyreblankett. En afrikaner, som jobber for verten, bærer Willy med seg og legger ham i ei seng i et rom i andre etasje. Dette ser vertens datter, Mary.

Kapteinen på skipet «Blekkspruten» Blackston kan ikke få tak i sjøfolk på hyrekontoret. Bang anbefaler ham å oppsøke havnekneipa.

I mellomtiden har kaptein Storm på «Etna» sendt et telegram til Clausen, der det står at annenstyrmannen har forsvunnet, og at han forgjeves har søkt over alt. Lilly får se telegrammet og blir engstelig. Clausen og datteren reiser til «Etna».

Willy våkner. Mary hører at han banker på veggen. Willy tar en slurk vann fra en karaffel, som afrikaneren har lagt sovemedisin oppi, og slukner på nytt.

Mary oppsøker sjømannspresten Brown. De begir seg med båt til «Etna», der de treffer Clausen og Lilly. Hun viser Mary en medaljong med et bilde av Willy inni, og Mary bekrefter at det er mannen som holdes fanget.

Clausen og datteren tar med seg tre politimenn til kneipa. Innen verten slipper dem inn vekker han afrikaneren, som skjuler Willy og senga under et hult piano. De finner selvsagt ikke Willy.

Blackston leverer en lapp til verten, der det står at «Blekkspruten»  skal seile i aften, og at Willy må bli brakt om bord. 

Presten og Lilly (utkledd som gast) avlegger kneipa et besøk. Brown blir opprørt over afrikanerens brutalitet mot en beruset gjest og slår ham ned. Når Mary fører presten og Lilly til Willys rom, er senga tom. Klarer de å redde ham?

 Rolleliste 
 Cajus Bruun - Konsul Hansen/Skipsreder Clausen
 Clara Wieth - Lilly, konsulens datter
 Carlo Wieth - Willy, styrmann, Lillys forlovede
 Christian Schrøder - Verten i kafé «New Zealand»
 Agnete Blom - Mary, kafévertens datter Peter Nielsen - Brown, sjømannsprest''
 Carl Lauritzen
 Otto Lagoni
 Alma Hinding
 Alf Nielsen

 Referanser 

 Eksterne lenker 


Kategori:Danske stum-dramafilmer
Kategori:Danske stum-kortfilmer
Kategori:Danske stum-kriminalfilmer
Kategori:Kortfilmer fra 1910-årene
Kategori:Filmer basert på manus av Peter Lykke-Seest